kardosdrur/scandi-wiki huggingface dataset:
Christine Buhl Andersen

Christine Buhl Andersen (født 27. april 1967) er en dansk kunsthistoriker og museumsleder. Efter ansættelser på Louisiana, Kunstforeningen Gl. Strand,  Sorø Kunstmuseum og Kunststyrelsen blev hun i 2007 leder af KØS - Museum for kunst i det offentlige rum i Køge. Hun har desuden været medlem af Ny Carlsbergfondets bestyrelse. Siden marts 2017 har hun været direktør for Ny Carlsberg Glyptoteket.

Buhl Andersen har i en årrække været deltager i Kunstquiz på DR K.

Referencer 

Embedsmænd fra Danmark
Kunsthistorikere fra Danmark
Personer i Kraks Blå Bog
Museumsdirektører fra Danmark
Danskere i 1900-tallet
Danskere i 2000-tallet
Foyle

Foyle kan hentyde til flere artikler:

 Foyle (flod) – en grænseflod på øen Irland.
 Kriminalkommissær Foyle – en britisk tv-serie.
Bill English

Simon William "Bill" English (født 30. december 1961) er en politiker fra New Zealand, der var New Zealands premierminister fra den 12. december 2016 til den 19. oktober 2017. Han repræsenterede New Zealand National Party.

Politikere fra New Zealand
Premierministre fra New Zealand
Tromlebremse

En tromle bremse er en bremse der bruger friktion som bliver dannet ved at to bremsebakker bliver trykket ud mod en roterende cylinder formet jern del, som bliver kaldt tromlen.

Man finder hjulcylinderen monteret i en tromlebremse. Selve cylindren er fastgjort til ankerpladen og kan indeholde et eller to stempler, der aktiveres af det hydrauliske bremsesystem. Når bremsepedalen aktiveres, trykker bremsevæsken hjulcylinderens stempel (eller stempler) ud mod bremsebakkerne, som dermed presses mod bremsetromlen.

Bildele
Bremser
Køretøjsteknologi
Aserbajdsjansk Røde Halvmåne

Aserbajdsjansk Røde Halvmåne () er den nationale Røde Kors-forening i Aserbajdsjan i henhold til Genevekonventionen, og landets største humanitære organisation med et bredt virkefelt indenfor frivilligt katastrofehjælp og -beredskab, velfærds- og socialt-arbejde og sundhed. Aserbajdsjansk Røde Halvmåne' formål er at opdage, forhindre og lindre menneskelig nød og lidelse. Organisationen blev grundlagt den 10. marts 1920 og har hovedkontor i Baku.

Eksterne henvisninger 
 Aserbajdsjansk Røde Halvmåne hjemmeside  

Etableret i 1920
Røde Kors
Offentlige organisationer fra Aserbajdsjan
Victoria af Storbritannien (flertydig)

Victoria af Storbritannien kan henvise til:

 Victoria af Storbritannien (1819-1901) - regerende dronning af Det Forenede Kongerige Storbritannien og Irland 1837–1901
 Victoria af Storbritannien (1840-1901) - datter af dronning Victoria af Storbritannien og gift med kejser Frederik 3. af Tyskland
 Victoria af Storbritannien (1868-1935) - datter af kong Edvard 7. af Storbritannien
Uroš Matić

Uroš Matić (Serbisk: Уpoш Maтић; født 23. maj 1990) er en serbisk professionel fodboldspiller, der spiller for den cypriotiske klub APOEL FC på udlån fra den danske superligaklub F.C. København.

Klubkarriere 
Matić er født i byen Šabac i det daværende Jugoslavien. Han skiftede fra ungdomsrækkerne til seniorfodbold i klubben MFK Košice i 2008, hvor han debuterede som senior den 30. maj 2009, da han blev skiftet ind i en kamp mod Tatran Prešov.

I begyndelsen af 2013, skiftede Matić med sin bror, Nemanja Matić, til S.L. Benfica i Portugal på en et-årig kontrakt med option på forlængelse på yderligere fire år. Brødrene forlod i 2014 Benfica. Nemanja tog til Chelsea FC, og Uros fik en prøvekontrakt hos NAC Breda, der senere skrev permanent aftale med ham.

Han skiftede efterfølgende til Sturm Graz i 2016.

Den 13. december 2016 blev det offentliggjort, at Matić havde skrevet kontrakt på 4 1/2 år med FCK, hvor han fik rygnummer 8. Han debuterede for FCK den 16. februar 2017, hvor han spillede hele kampen mod bulgarske PFC Ludogorets i en Europa League-kamp. Kampen blev spillet med nr. 88 på ryggen, da nr. 8 teknisk set stadig var knyttet til den tidligere FCK'er Thomas Delaney, der havde forladt FCK i vinterpausen. Matić debuterede i Superligaen den 19. februar 2017, hvor han spillede hele kampen i derbyet mod Brøndby IF.

Matić fik en del spilletid i begyndelsen af opholdet hos FCK, men røg efter noget tid ud af den foretrukne startopstilling, og ved slutningen af 2017/18-sæsonen blev Matić udlejet til den østrigske klub Austria Wien for sæsonen 2018/19. Efter udløbet af lejeperioden blev Matić udlejet til APOEL FC.

Landsholdskarriere 
Matić spillede fire kampe for Serbiens U-19 landshold ved EM for U/19 i 2009. Han blev den 30. maj 2017 udtaget til Serbiens A-landshold.

Privatliv 
Matić's storebror, Nemanja, spiller for Manchester United og på Serbiens fodboldlandshold. Matić's morfar var født i Volkovija i det nuværende Makedonien, men flyttede senere med familien til Serbien. Uros Matić har overvejet at stille op for Makedoniens landshold, da han har mulighed for det.

Noter

Eksterne henvisninger 
 
 MFK Košice profile 
 Corgoň Liga profile
 Voetbal International profile 

Fodboldspillere fra Serbien
Fodboldspillere fra Nordmakedonien
Fodboldspillere fra MFK Košice
Fodboldspillere fra S.L. Benfica
Fodboldspillere fra NAC Breda
Fodboldspillere fra Sturm Graz
Fodboldspillere fra FC København
Fodboldspillere fra Austria Wien
Á baðkari til Betlehem

Á baðkari til Betlehem () er en islandsk julekalender, der blev sendt på Sjónvarpið første gang i 1990. Det er en af de første tv-julekalendere på islandsk. Julekalenderen handler om de to otteårige børn, Hafliði og Stína, som tager på en eventyrlig rejse til Betlehem for at give Jesusbarnet guld, røgelse og myrra. De tager turen i et magisk flyvende badekar og møder forskellige forhindringer på vejen, først og fremmest i skikkelse af en ond fugl, Klemmi.

Der er blot tre skuespillere i serien: De to børn spilles af de voksne skuespillere Kjartan Bjargmundsson og Sigrún Waage, mens alle andre roller spilles af Inga Hildur Haraldsdóttir i mange udklædninger.

Serien er genudsendt i 1995 og 2004 og er blevet et kultfænomen i landet, især blandt teenagere og unge voksne, der så den som børn. Samtidig med kalenderens første udsendelse kom en kortroman med samme titel og samme overordnede handlingsforløb. Den var illustreret af den britisk-islandske kunstner Brian Pilkington.

Noter 

Tv-serier fra 1990'erne
Tv-julekalendere
Tv-serier fra Island
Bullenkuhlen

Bullenkuhlen er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Bullenkuhlen ligger omkring 5 km øst for Elmshorn og tre km syd for Barmstedt. Mellem Bullenkuhlen og Elmshorn går motorvejen A 23 fra Hamborg mod Heide.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Ellerhoop

Ellerhoop er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Ellerhoop ligger omkring 5 km sydøst for Elmshorn. Vandløbet Bilsbek løber gennem kommunen. En del af Statsskov Rantzau ligger i kommunens område.
 ligger i kommunen.
Arboretet har årligt omkring 100.000 besøgende

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Denderup Vænge

Denderup Vænge er en privat skov, der ligger i Sydsjælland ved Rønnede.

Skoven hænger sammen ved flere andre skove Hesede Skov, Storskov og Svennerup Skov,og er i dag  i den nordlige del gennemskåret af Ny Næstvedvej primærrute 54 som er en to sporet hovedlandevej der går mellem  Næstved og Sydmotorvejen E47/E55 ved Rønnede. I skoven ligger også klatreparken Camp Adventure.

Vejdirektoratet er i gang med at planlægge en motorvej (Næstvedmotorvejen) (Primærrute 54) mellem Næstved og Rønnede, hvis linjeføring E vælges vil motorvejen komme til at gå igennem Denderup Vænge.

Kilder 

Privatskove i Danmark
Lokaliteter i Faxe Kommune
Langå Egeskov

Langå Egeskov eller Langå Østerskov er en 17 hektar stor 2-300 år gammel græsningsegeskov ved Langå, ved Gudenåens bred, 12 km sydvest for Randers umiddelbart øst for Langå Station.
Danmarks Naturfond købte området i 1992 af Løjstrup Gods, for midler fra en jubilæumsgave fra medlemmerne og Danmarks kommuner, i forbindelse med Danmarks Naturfredningsforenings 75-års jubilæum i 1986.

Langå Egeskov er en af de få skove i Danmark hvor der stadig er kreaturgræsning som i landsbyfællesskabets tid før 1800, hvilket giver kroget, kreaturbidt egeskov, som vi genkender fra den danske guldalders malere. Græsning i skovene blev ellers forbudt i 1802 med skovforordningen. Naturfonden har fået dispensation. Så den "ulovlige" græsning fortsætter.
Langs skovkanten løber den såkaldte pramdragersti mellem Randers og Silkeborg.

Eksterne kilder og henvisninger 

 Om Langå Egeskov  på danmarksnaturfond.dk

Fredede arealer i Danmark
Lokaliteter i Randers Kommune
Skove i Danmark
Egeskov
Robert Thurnbull

Robert Thurnbull, født 25. januar 1876 i Skotland, var en skotsk golfpro i Københavns Golf Klub fra 1902 til 1918. Han designet de første ni huller i Falsterbo 1911.

Kilder / eksterne henvisninger 
 Ansigtsløft til en 81-årig golfklassiker  
 Greenkeeperen nr.2 2009

Golfspillere fra Skotland
Golf i Danmark
Wilhelm Zimmermann

Balthasar Friedrich Wilhelm Zimmermann (født 2. januar 1807 i Stuttgart, død 22. september 1878 i Mergentheim) var en tysk historiker og digter.

Kilder  

Historikere fra Tyskland
Digtere fra Tyskland
Tyskere i 1800-tallet
Personer fra Stuttgart
Pierre-Joseph-Guillaume Zimmermann

Pierre-Joseph-Guillaume Zimmermann (1785—1853) var en fransk klaverspiller.

Zimmermann var lærer ved konservatoriet i Paris og en bekendt pædagog, der har komponeret etuder, koncerter etc. for klaver og skrevet en stor Encyclopédie du pianiste i 3 bind.

Kilder 

  

Pianister fra Frankrig
Franskmænd i 1700-tallet
Franskmænd i 1800-tallet
Personer fra Paris
Lucia-stormfloden

Lucia-stormfloden indtraf mellem den 13. og 14. december 1287 ved Nordsøkysten. Mellem 50.000 og 80.000 personer omkom i denne naturkatastrofe. 

Langs den tyske del af kysten var skaderne meget omfattende. Et større antal byer ødelagdes, alene i Østfrisland mere end 30 byer. Havbugten Dollart mellem Tyskland og Nederlandene udvidedes. Som følge af denne naturkatastrofe blev mange af de overlevende tvungne til at flytte fra byer på det mangelfuldt beskyttede marskland til de sikrere geestområder. 

Store dele af det nordlige Nederlandene blev alvorligt skadet, herunder Amsterdam og Rotterdam. Byen Griend ødelagdes næsten helt. Den nederlandske Zuiderzee blev som følge af denne naturkatastrofe en havbugt i tilknytning til Nordsøen. 

Oversvømmelser
Begivenheder i 1287
Torphøj

Torphøj eller Nato-sendestationen Torphøj var en troposcatterstation placeret ved Kollemorten nord for Give. Der var forbindelse mod nord til Grimstad lidt nord for Kristiansand i Norge og mod syd til Emden i Nordvesttyskland, som en del af NATOs kommunikationssystem ACE High. Torphøj er nu nedlagt og i dag benyttes satellitforbindelser, og noget af anlægget bruges af hjemmeværnet.

Eksterne kilder og henvisninger 

 Da Torphøj forbandt hele Europa.  Jørn Christiansen på christrup.eu
 Kollemorten, Nato-sendestationen Tophøj. på kulturarv.dk

NATO
Militære anlæg i Danmark
Bygninger, konstruktioner og anlæg i Vejle Kommune
Antoine-François Marmontel

Antoine François Marmontel (født 16. juli 1816 i Clermont-Ferrand, død 17. januar 1898 i Paris) var en fransk musikforfatter og komponist, far til Antonin Marmontel.

Marmontel, som var discipel af Halévy og Le Sueur i komposition samt af Zimmermann i piano, var 1848–1887 højt anset klaverprofessor ved Pariserkonservatoriet. Til hans disciple hørte blandt andre Wieniawski, Paladilhe, Duvernoy, Bizet og Dubois). 

Marmontel komponerede en mængde etuder og andre instruktive klaverværker samt sonater, nocturner, serenader, danser, karakter- og salonstykker samt gjorde sig bemærket som forfatter med L'art classique et moderne du piano (2 bind, 1876; 2. oplag 1886), Les pianistes celebres (1878), Symphonistes et virtuoses (1881), Virtuoses contemporains (1882), Elements d'esthétique musicale (1884) og Histoire du piano (1885).

Kilder 
 

Komponister fra Frankrig
Pianister fra Frankrig
Musikforskere fra Frankrig
Professorer fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Personer fra Clermont-Ferrand
Ugglan
Lars Kramhøft

Lars Kramhøft (født i 1984), er en dansk forfatter, illustrator og tegneserieskaber. Han debuterede med "V for Vegetar" i antologien "Dokument - tegneserier i virkeligheden" fra Aben maler i 2013. Siden har han skrevet børnebøger som “Rakkerpak” , “Dæmonernes spil” og “Bionic” m.fl. 

Sammen med illustratoren Tom Kristensen har han desuden skabt to grafiske romaner, dels den prisvindende Made Flesh (illustreret af Tom Kristensen), som vandt prisen for Årets Danske Horrorudgivelse det samme år. Made Flesh blev udgivet 2014 på dansk under titlen Fordærvet gennem forlaget Valeta. I 2018 udgav han “Fandenivoldsk”.

Bibliografi 

 2013: Made Flesh (selvudgivet)
 2014: Fordærvet (Valeta)
 2015: Rakkerpak 1: Et helvedes eventyr (Calibat)
 2015: Dæmonernes spil (Calibat)
 2016: Således forgår alverdens herlighed (Calibat)
 2016: Rakkerpak 2: Fabelagtige Leviathan (Calibat)
 2016: Doktor Nukleus 1: Dommedagsscenariet (Calibat) 
2017: Djævlens hjerte (Ulven og Uglen)
2018: Bionic (Alinea)
2018: Fandenivoldsk (Fahrenheit)
2018: Rakkerpak - Alfheims største helte (Calibat)

Referencer

Eksterne henvisninger 
 Officiel hjemmeside: http://larskramhoft.dk/ 
 Lars Kramhøfts forfatterprofil på Calibat.dk: http://www.calibat.dk/index.php/Calibat/lars-kramhoft.html  
 Lars Kramhøft på Litteratursiden.dk: http://www.litteratursiden.dk/forfattere/lars-kramhoeft 

Novelleforfattere fra Danmark
Børnebogsforfattere fra Danmark
Otrarkatastrofen

Otrarkatastrofen blev foretaget af mongolerne under ledelse af Djengis Khan i 1219. Efter mongolernes erobring af naimanerriget 1205 flyttede fyrsten Kuchlug til Kara-Khitan hvor han skabte en magtbase. Under ledelse af Djengis Khans søn Jochi og general Jebe erobrede mongolerne Kara-Khitan år 1218. Kara-Khitai grænsede mod syd op til Khwarezmidernes imperium. Djengis Khan så store fordele i at have en fri handelsrute fra øst til vest og ønskede derfor gode handelsrelationer med khwarezmiderne og deres shah Ala ad-Din Muhammed II. Djengis Khan behandlede Ala ad-Din Muhammed II som en jævnbyrdig og bød ham velkommen med ordene: "du behersker morgensolen og jeg aftensolen". I 1217 indgik mongolerne en handelsaftale med Ala ad-Din Muhammed II.

I 1218 var Jochi i Kara-Khitan for at afslutte den mongolske invasion og henrette trodsige naimaner. Under jagten på naimanerstyrker, som flygtede mod sydvest kom de i konflikt med Ala ad-Din Muhammed II, hvilket greb forstyrrende ind i de diplomatiske forbindelser mellem mongolerne og Khwarezmia. Som en følge heraf beordrede den lokale guvernør i Otrar, Gayer Khan, at en mongolsk karavane med handlende og gesandter skulle fængsles på trods af deres diplomatiske status.

Guvernøren motiverede sin handling med, at karavanen medbragte for få varer til at være en ægte handelsdelegation, ligesom han ikke fandt, at deltagerne var tilstrækkeligt ærbødige. Han undervurderede formentlig mongolernes styrke og slagkraft.

Djengis Khan lod sig først ikke provokere, men sendte gesandter til Ala ad-Din Muhammed II i håbet om, at denne ville straffe guvernøren. Da gesandterne nåede til Ala ad-Din Muhammed II's lejr, blev de straks henrettet, ligesom shahen beordrede de fængslede deltagere i karavanen henrettet og deres varer beslaglagt.
Dette anså Djengis Khan for at være en krigserklæring, og han planlagde derfor en invasion, som fandt sted i begyndelsen af 1219.

Invasionen af Khwarezmia var en direkte følge af Otrarkatastrofen. Efter invasionen kontrollerede mongolerne Khwarezmia, som tidligere var et selvstændigt imperium, der omfattede store dele af Stor-Iran, blandt andet nutidens Uzbekistan, Turkmenistan, Afghanistan, Iran og nogle nordlige provinser i Indien. Erobringen af Khwarezmia var den første af tre større mongolske erobringstogter vestpå.

Se også 
 Invasionen af Khwarezmia

Referencer

Noter

Litteratur 
 
 
 
 
 
 
 
 

1218
Mongoliets historie
Lotte Folke Kaarsholm

Lotte Folke Kaarsholm (født d. 17. juli 1975 på Frederiksberg) er en dansk journalist. Fra den 1. august 2022 er hun opinionsredaktør hos Politiken. Fra d. 1. december 2016 har hun været studievært på Deadline på DR2 og tidligere journalist, redaktør og anmelder på Dagbladet Information.

Kaarsholm blev cand.mag. i litteraturvidenskab fra Københavns Universitet i 2009. I 2003 blev hun ansat som journalist på Information, 2007-2013 som international redaktør, 2013-2016 som weekend- og udlandsredaktør.

Kaarsholm har været redaktør på bøgerne Natteliv fra 2002 og Muslimsk-dansk Dagbog fra 2006. Hun har oversat Ralph Bargers Hell's Angel fra 2001 og Amartya Sens Identitet og vold.

Kaarsholm var i 2007 nomineret til Cavlingprisen og FUJ's pris for undersøgende journalistik. Det var da sammen med Charlotte Aagaard for en artikelserie om danske museers og auktionshuses involvering i sager med stjålne kunstgenstande.

Henvisninger 

Journalister ved Dagbladet Information
Ansatte i DR
Studieværter på Deadline
Groß Offenseth-Aspern

Groß Offenseth-Aspern er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Groß Offenseth-Aspern ligger nordvest for Barmstedt. Vandløbet Offenau løber gennem kommunen og dele af statsskoven Rantzau ligger i kommunens område. Mod vest går motorvejen A 23 fra Hamborg mod Heide.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Mongolernes invasion af Centralasien

Mongolernes invasion af Centralasien, hvor store dele af området blev erobret, fandt sted i årene fra 1219 til 1225. Den var den første af mongolernes tre store erobringstogter vestpå.

Invasionens hovedformål var invasionen af Khwarezmia, som hævn for  Otrarkatastrofen, hvor shah Ala ad-Din Muhammed II havde henrettet mongolske handelsfolk og gesandter. Herefter fulgte flere massakrer med formentlig flere millioner henrettelser, hvorefter Khwarezmidernes imperium var faldet sammen. Store dele af det centrale Asien, inklusiv Usbekistan, Turkmenistan og Iran blev erobret af mongolerne.

Se også 
 Mongolernes invasion af Rus'

Mongoliet
Centralasiens historie
Cypern (flertydig)

Cypern kan henvise til flere ting:

 Cypern, officielt Republikken Cypern, er en østat i det østlige Middelhav
 Nordcypern, officielt Den Tyrkiske Republik Nordcypern, er en stat beliggende på den øvre del af øen
 Cypern (valgkreds), en valgkreds til EU-Parlamentet dækkende Republikken Cypern
 Kongeriget Cypern, en korsfarerstat beliggende på øen i perioden 1192–1489
Anthonius Krieger (kabinetssekretær)

Anthonius Michael Napoleon Krieger (født 11 juli 1858 i Silkeborg, død 5. januar 1940 i København) var en dansk embedsmand og kammerherre. Han var søn af generalmajor Johan Cornelius Krieger. 

Krieger tog juridisk embedseksamen 1880, blev 1883 ansat i Indenrigsministeriet, hvor han 1898—1910 var departementschef, og kaldtes derpå til stillingen som kongens kabinetssekretær; han udnævntes 1911 til ordenssekretær, har deltaget meget i velgørenhedsarbejde, blandt andet som en energisk formand i forretningsudvalget for Børnehjælpsdagen.

Han er begravet på Holmens Kirkegård.

Kilder 
 
 

Departementschefer i Indenrigsministeriet
Kabinetssekretærer fra Danmark
Anthonius
Danskere i 1800-tallet
Danskere i 1900-tallet
Kammerherrer fra Danmark
Storkors af Dannebrog med bryststjerne i diamanter
Ordenssekretærer fra Danmark
Modtagere af Fortjenstmedaljen i guld
Personer med tilknytning til Tivoli
Foreningsformænd fra Danmark
Amtmænd fra Danmark
Stiftamtmænd over Århus Stift
Personer fra Silkeborg
Jurister fra Danmark
Officerer fra Danmark
Silje Waade

Silje Katrine Waade (født 20. marts 1994) er en norsk håndboldspiller, som spiller for Vipers Kristiansand og Norge kvindehåndbold landshold.

Hun har tidligere været atlet, indtil hun blev 17 år.

Internationale priser 

 Bedste højre fløj til Golden League 2016.
 Månedens bedste højre back i Grundigligaen 2016/2017.

Referencer 

Håndboldspillere fra Norge
Håndboldspillere fra Vipers Kristiansand
Håndboldspillere fra Byåsen IL
Anhalt (flertydig)

Anhalt er en historisk region i Tyskland, som nu er en del af forbundsstaten Sachsen-Anhalt. Det kan også henvise til:

 Fyrstendømmet Anhalt, en stat i det Tysk-Romerske Rige, der igennem tiden har været opdelt i:
 Anhalt-Aschersleben
 Anhalt-Bernburg
 Anhalt-Dessau
 Anhalt-Köthen
 Anhalt-Zerbst
 Hertugdømmet Anhalt, dannet i 1863 efter genforeningen af de ovenstående entiteter
 Huset Askanien, også kendt som Huset Anhalt
 Fristaten Anhalt, en stat i Tyskland, dannet i 1918 efter hertugdømmet blev afskaffet
 Det romersk-katolske apostoliske vikariat Anhalt
Vladimir Maksimov (håndboldtræner)

Vladimir Salmanovitj Maksimov (russisk: Владимир Салманович Максимов, født 14. oktober 1945 i Kant, Kirgisiske SSR) er en sovjetisk/russisk håndboldspiller og -træner.

Maksimov deltog for Sovjetunionen ved OL 1972 samt ved OL 1976, hvor hans hold vandt guldmedalje. 

Han blev udpeget som træner for det russiske herrelandshold fra 1992 til 2008, og i den periode vandt han med holdet alle tre store internationale mesterskaber: EM 1996, VM 1993 og 1997 samt OL 2000. Han er sammen med franske Claude Onesta den eneste træner, der har vundet disse tre mesterskaber.

Håndboldspillere fra Sovjetunionen
Håndboldtrænere fra Rusland
Vladimir Maksimov

Vladimir Maksimov er navnet på flere personer:

 Vladimir Salmanovitj Maksimov – sovjetisk/russisk håndboldspiller og -træner
 Vladimir Vasievitj Maksimov – russisk skuespiller
 Vladimir Emeljanovitj Maksimov – sovjetisk/russisk forfatter
Vladimir Maksimov (forfatter)

Vladimir Jemeljanovitj Maksimov (russisk: Владимир Емельянович Максимов, oprindeligt Лев Алексеевич Самсонов (Lev Aleksejevitj Samsonov), født 27. november 1930, død 26. marts 1995) var en sovjetisk/russisk forfatter og redaktør, som var en af de førende skikkelser i udlandet inden for den sovjetiske dissidentbevægelse før og efter kommunismens fald.

Maksimov debuterede i 1956 med romanen Поколение на часах (Generation til tiden). Han skrev en række andre romaner og opnåede efterhånden høj status i Sovjetunionens litterære kredse. Imidlertid skrev han i begyndelsen af 1970'erne et par romaner, der havde tydelige kristne budskaber, og disse bøger blev nægtet udgivelse i den kommunistiske stat, hvorpå Maksimov i lighed med andre systemkritiske forfattere forlod landet. Han slog sig ned i Paris, hvor han skrev videre og i øvrigt blev en aktiv del af den sovjetiske dissidentbevægelse. Han blev boende i Paris, også efter kommunismens fald, og han døde af cancer i 1995.

Forfattere fra Rusland
Systemkritikere fra Sovjetunionen
Vladimir Maksimov (skuespiller)

Vladimir Vasiljevitj Maksimov (,  født 27. juli 1880 i Sankt Petersborg, død 22. marts 1937, samme sted) var en russisk teater- og filmskuespiller, der medvirkede i en række stumfilm.

Filmografi 
Udvalgte film:
 Oborona Sevastopolja (1911)
 Kasjiskaja starian (1911)
 Anfisa (1912)
 Kljutji stjastja (1913)
 Das Haus ohne Tür (1914)
 Die Finsternis und ihr Eigentum (1915)
 Peterburgskije trusjtjoby (1915)
 Vor (1916)
 U kamina (1917)
 Moltji, grust... moltji... (1918)
 Zjivoj trup (1918)
 Zjensjtjina, kotoraja isobrela ljubov (1918)
 Skorb beskonetjnaja (1923)
 Slesar i kantsler (1923)
 Dekabristy (1927)

Referencer

Eksterne henvisninger 
 

Skuespillere fra Rusland